<classify> Timu nyingine itakayoungana na timu hizo kwenye ligi itajulikana baada ya maamuzi ya Shirikisho la Soka Tanzania TFF kutokana na kuwa na mashaka na matokeo ya mechi za mwisho za kundi C ambapo Geita Gold iliifunga JKT Kanembwa mabao 8-0 na Polisi Tabora iliifunga JKT Oljoro mabao 7-0.Tangu msimu uliopita TFF ilianzisha utaratibu wa kupata bingwa wa daraja la kwanza ambapo timu mbili zilizopanda zilicheza na kumpata mshindi.Msimu uliopita bingwa wa daraja la kwanza ilikuwa timu ya Mwadui ya Shinyanga iliyoifunga African Sports ya Tanga. Akizungumza na gazeti hili jana, Edward aliyewahi kuichezea Yanga alisema anashukuru kupanda daraja na sasa anasubiri mechi za kutafuta bingwa wa ligi hiyo.Kwa kweli nashukuru, nawashukuru viongozi kwa sapoti yao kubwa kwenye timu na pia nawashukuru na kuwapongeza wachezaji wangu kwa kupambana kufa au kupona mpaka kupanda Ligi Kuu, alisema.Hii si mara ya kwanza kwa Lyon kupanda Ligi Kuu, ilishawahi kupanda na kushuka mara mbili tofauti misimu iliyopita.  <topic>: MICHEZO 